
Fit On Olive Trails

     LESVOSTRAIL 2016 09.10.2016



"Η ΕΜΠΕΙΡΙΑ"


"LESVOSTRAIL 2016", Μια νέα πρόσκληση που σχεδιάζεται προσεκτικά ξεκινά και επίσημα να δημοσιοποιείται. Ένα μεγάλο Αθλητικό Γεγονός, μια συλλογική προσπάθεια φορέων της Λέσβου να αναδείξουν τον Αθλητισμό και την μοναδική Λεσβιακή φύση, τους ελαιώνες της, τη θάλασσα και τα μονοπάτια της φύσης, την ποιοτική και εναλλακτική επιχειρηματική προσέγγιση στην επισκεψιμότητα.
Η Εταιρεία Τοπικής Ανάπτυξης Λέσβου, ΕΤΑΛ Α.Ε. μέσω του προγράμματος "HOST", - Ο Ελαιώνας ως παράγοντας βιώσιμης Ανάπτυξης, το οποίο συγχρηματοδοτείται από την Ε.Ε. με μία διακρατική σύμπραξη της Ιταλίας, Μάλτας Σλοβενίας και Ελλάδας επιχειρούν για πρώτη φορά στη Λέσβο την πρώτη διεθνή διοργάνωση Αγώνα Δρόμου Βουνού.

Στόχος είναι μια Γιορτή της Φύσης και του Αθλητισμού, η ανάδειξη της θετικής εικόνας της Λέσβου ως προορισμός και η εναλλακτική προσέγγιση στον τουρισμό. Στόχος να γίνει θεσμός που θα δείξει στο κόσμο όλο την μοναδικότητα της Λέσβου εισάγοντάς την ως ένα νέο προορισμό στους Αγώνες Δρόμου-Βουνού. 
Για την επιτυχία αυτής της προσπάθειας συνεργάζονται δυναμικά στη Λέσβο, ο Δήμος Λέσβου με την ανάδειξη του Δικτύου Περιηγητικών Διαδρομών και Μονοπατιών στη Φύση, Το Επιμελητήριο Λέσβου με την ανάδειξη της ποικιλίας και ποιότητας των τοπικών προϊόντων και του ελαιώνα της Λέσβου, ο ΕΑΣ ΣΕΓΑΣ Λέσβου με την αθλητική υποστήριξη, και ο Φορέας Τουρισμού Μολύβου με την τοπική επιχειρηματικότητα να αγκαλιάζει και να υποστηρίζει δυναμικά την υλοποίηση.

Την Κυριακή 9 Οκτωβρίου 2016 από νωρίς το πρωί δίνεται η εκκίνηση τεσσάρων διαδρομών, σχεδιασμένες για να συμμετάσχουν όλοι όσοι αγαπούν τη φύση και τον αθλητισμό.

· LESVOSTRAIL 37χλμ, μια νέα μεγάλη αθλητική πρόκληση από τη θάλασσα του Μολύβου, τα χωριά της περιοχής του Λεπέτυμνου την απίθανη εναλλαγή τοπίων, την κατάκτηση  
· LESVOSRUNNING 4χλμ, μια γρήγορη αλλά απαιτητική αθλητική διαδρομή στον παραδοσιακό Μόλυβο
· LESVOSWALK 4χλμ, Δυναμικό Βάδην στο Μόλυβο για όλους.
· LESVOSkids 600μ, Τα παιδιά μαθαίνουν να αγαπούν τη φύση και τον αθλητισμό.
Τέσσερις Διαδρομές σε μια γιορτή του αθλητισμού και της φύσης με πολλά αναμνηστικά δώρα και εκδηλώσεις για όλους τους συμμετέχοντες.

Για κάθε πληροφορία επισκεφτείτε την επίσημη Ιστοσελίδα του αγώνα www.lesvostrail.eu, fb: Lesvostrail, και τις σελίδες www.olivetrail.eu, fb:FOOT - Fit on Olive Trails, και στο Twitter @lesvostrail.
Kάντε την εγγραφή σας τρέξτε μαζί μας στη φύση της Λέσβου, ζήστε την πρόκληση και πάρτε μαζί σας αξέχαστες αναμνήσεις.

Για την ΕΤΑΛ Α.Ε
Αναστάσιος Μ. Περιμένης

Γεν. Διευθυντής

Η Εταιρεία Τοπικής Ανάπτυξης Λέσβου, ΕΤΑΛ Α.Ε. συντονίζει στη Λέσβο το Αθλητικό γεγονός ως μία από τις δράσεις του προγράμματος "HOST", - Ο Ελαιώνας ως παράγοντας βιώσιμης Ανάπτυξης, το οποίο συγχρηματοδοτείται από την Ε.Ε. και το ευρωπαϊκό πρόγραμμα COSME 2014 με σκοπό την υποστήριξη μικρών και μεσαίων επιχειρήσεων. Οι χώρες που συμμετέχουν στο πρόγραμμα είναι οι: Ιταλία με τον Συντονιστή Εταίρο Fondazione Campus Studi del Mediterraneo και ως εταίρο "Timesis Ltd. - Montepisano DMC", η  Μάλτα με εταίρο τον φορέα "5-Senses Ltd", η Σλοβενία με εταίρο τον φορέα-Δήμο "City Municipality of Koper" και το  "Regional Development Centre of Koper" και η Ελλάδα με εταίρο την Εταιρεία Τοπικής Ανάπτυξης Λέσβου Α.Ε.

Η Δράση είναι μέρος του έργου "H.O.S.T. The Heritage of Olive Tree for Sustainable Tourism"(COS-TSUST-2014-3-15) το οποίο συγχρηματοδοτείται από το πρόγραμμα της Ευρωπαϊκής Ένωσης COSME 2014-2020. Το περιεχόμενο της ανακοίνωσης παρουσιάζει απόψεις του συντάκτη μόνον και με δική του ευθύνη. Δεν θεωρείται ότι ανταποκρίνεται στις απόψεις της Επιτροπής για τις μικρές και μεσαίες επιχειρήσεις ή οποιοδήποτε άλλο σώμα-φορέα  της Ευρωπαϊκής Ένωσης. Η Ευρωπαϊκή Επιτροπή και οι φορείς της δεν φέρουν ουδεμία ευθύνη για χρήση που θα μπορούσε να γίνει, των πληροφοριών που περιέχονται στο κείμενο.

